text: Det pipper i Smedager: Den første unge har banket sig ud af skallen
  06 juni 2017 kl. 17.17
  Efter lang tids venten er der tirsdag nu endelig en levende unge, der tumler rundt i reden i Smedager.
  Reden i Smedager har fået en ny beboer.
  Ét af de i alt fem æg i Tommy og Annikas rede i Smedager er begyndt at klække.
  Fødslen blev fanget ganske kort på TV SYDs eget live-kamera fra storkereden, men kun ganske kort fik vi lov at se den lille nye, før Annika igen begravede ungen under sine lune fjer – trygt og varmt under de ildevarslende tordenskyer.
  Der er ikke umiddelbart tegn på revner i de andre fire æg, men mon ikke de nye små storke kommer væltende ind de næste par dage. 
  Hvis de nye små storke skal overleve kræver det en periode med varme og sol, siger Mogens Lange fra storkene.dk til TV SYD:
  
  